પરંતુ આ વખતે કદાચ નવા રાજા વધારે ગંભીર લાગે છે, કેમ કે ડ્રાઇવિંગ લાયસન્સ લેતા પહેલાં મહિલાએ પોતાના પરિવારના વડાની એટલે કે પુરુષની મંજૂરી લેવી પડશે નહી તેવી સ્પષ્ટતા અમેરિકા ખાતેના સાઉદી અરેબિયાના રાજદૂતે કરી છે. સ્ત્રી કારમાં એકલી પ્રવાસ ના કરે, બહાર નીકળે તો સાથે કોઈ પુરુષ હોવો જોઈએ તેવો નિયમ પણ છે. પણ કાર ડ્રાઇવિંગની મંજૂરી સાથે મહિલા એકલી પ્રવાસ પણ કરી શકશે તેવી છૂટ આપોઆપ મળી જશે એવો અણસાર રાજદૂતે આપ્યો છે. પણ સુધારાનો આ અણસાર કેટલો આગળ વધે છે અને વાસ્તવિક કેટલો બને છે તે માટે ચીલાચાલુ રીતે કહેતા હોઈએ છીએ તે કહીએ કે સમય જ તે કહી શકશે.